《缚鸡行》
清代·曹复元

舟人买鸡江岸边，转卖邻舫趁客钱。船头缚鸡船尾杀，釜中汤沸命一霎。

岂知杀鸡鸡未殊。惊飞带血乱水凫。舟人脱手空大叫，更有邻舟得而笑。

是时张帆舟难旋，公然攘之当面前。吁嗟人事，动多反覆。

买者垂涎，攘者食肉。

作者简介：曹复元，字兴门，号月帆，上海籍嘉善人。乾隆丙辰举人，官林县知县，改溧阳教谕。有《六榆散人草》、《静宁室诗钞》。